તો બીજી બાજુ પ્રણવદા સંઘની બેઠકમાં જઈને શું બોલશે તેની જ્યારે ચર્ચા ચાલતી હતી ત્યારે પ્રણવદાએ કહ્યું હતું કે મારે જે કહેવાનું છે તે હું બેઠકમાં જ કહીશ. પ્રણવદાએ પોતાની વાત ખાસ નિભાવી. પ્રણવદા જે બોલવાના હતા તે તરફ જગતના માધ્યમોનું ધ્યાન હતું અને તેથી તમામ ચેનલોએ તેમના ભાષણનું જીવંત પ્રસારણ કર્યું. પોતાના ભાષણમાં પ્રણવદાએ ભારતના રાષ્ટ્રવાદમાં કોંગ્રેસના ફાળાનો ખાસ ઉલ્લેખ કર્યો, પરંતુ નહેરુના સેક્યુલારિઝમ અને સમાજવાદનો ઉલ્લેખ ન કર્યો. ભારતની સંસ્કૃતિની વાત કરતા નાલંદા, તક્ષશિલા વ. ભારતીય સંસ્કૃતિના સ્થાનકોનો ઉલ્લેખ કર્યો. આમ કરીને પોતે કોંગ્રેસી છે, પરંતુ નહેરુ-ગાંધી પરિવારથી દૂર છે તેવું પ્રણવદાએ ચોખ્ખું બતાવ્યું. પ્રણવદાએ અહીં દાવ લીધો. ઇન્દિરાનાં